|  |  |  |
| --- | --- | --- |
| ZSK_LOGO_ZSK_COLOR |  | **Stredná odborná škola lesnícka**  Medvedzie 135  027 44 Tvrdošín |

**Podmienky prijatia a kritériá pre prijatie uchádzačov o štúdium**

**v SOŠ lesníckej v Tvrdošíne**

**pre školský rok 2024/2025 - učebné odbory trojročné.**

**EDU ID školy: 100008802**

Ponuka učebných odborov:

|  |  |  |
| --- | --- | --- |
| **Kód odboru** | **Odbor učebný** | **Dĺžka štúdia** |
| 2466 H04 | mechanik opravár - lesné stroje a zariadenia  mechanička opravárka – lesné stroje a zariadenia | 3 roky |
| 4524 H | agromechanizátor, opravár  agromechanizátorka, opravárka | 3 roky |
| 4575 H | mechanizátor lesnej výroby  mechanizátorka lesnej výroby | 3 roky |

Riaditeľ SOŠ lesníckej v Tvrdošíne v zmysle § 62 až 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a po prerokovaní v pedagogickej rade školy dňa 16.11.2022 stanovuje nasledovné kritériá a podmienky pre prijatie uchádzačov na štúdium:

**A) Podmienky prijatia:**

- úspešné ukončenie 9. ročníka ZŠ,

- dobrý zdravotný stav,

- pre odbor 4575 H mechanizátor lesnej výroby sa vyžaduje potvrdenie o zdravotnej spôsobilosti žiaka ( tlačivo je dostupné na webovej stránke školy – prijímacie konanie ). Zdravotnú spôsobilosť posudzuje lekár so špecializáciou v príslušnom špecializačnom odbore.

- uchádzač o štúdium nie je žiakom inej strednej školy.

**B) Kritériá pre prijatie uchádzačov o štúdium**

Riaditeľ školy prijme uchádzačov o štúdium **bez prijímacej skúšky** do určeného počtu žiakov   
v jednotlivých učebných odboroch.

Ak sa na niektorý z uvedených odborov prihlási viac uchádzačov ako môže škola prijať, prijatie uchádzačov na uvedené učebné odbory sa uskutoční na základe **študijných výsledkov-**  priemerného prospechu známok z predmetov MAT, SLJ, ANJ, FYZ, BIO za priemer známok   
na koncoročnom vysvedčení 8. ročníku a I. polrok 9. ročníka.

Dosiahnuté priemery sa sčítajú a následne bude zostavené poradie uchádzačov o štúdium.

Ak bol niektorý z predmetov v danom roku alebo polroku hodnotený „absolvoval“, nahradí sa toto hodnotenie daného predmetu z najbližšieho roka alebo polroka, v ktorom bol žiak hodnotený známkou.

**V prípade rovnakého počtu získaných bodov ( priemerov známok ) bude o poradí uchádzačov rozhodovať:**

1. Bude uprednostnený uchádzač so zmenenou pracovnou schopnosťou (doložiť

rozhodnutím LPK – zákon 245/2008 Z.z. § 67, odst.3 k prihláške na štúdium).

1. Lepší priemer známok zo SJL za 6. až 9. ročník.
2. Lepší priemer známok z predmetu FYZ za 6. až 9. ročník.
3. Účasť na rôznych súťažiach a olympiádach počas štúdia na ZŠ, o ktorých sú doklady priložené k prihláške ( v poradí: celoslovenské, krajské a okresné ).

**Ak bol žiak na základnej škole vzdelávaný ako žiak so zdravotným znevýhodnením, je zákonný zástupca povinný túto skutočnosť uviesť v prihláške na  štúdium na strednú školu.**

**Podmienky prijatia pre žiakov so špeciálnymi výchovno-vzdelávacími potrebami:**

Uchádzač so špeciálnymi výchovno-vzdelávacími potrebami pripojí k prihláške na vzdelanie správu z diagnostického vyšetrenia vykonanú zariadením poradenstva a prevencie nie staršiu ako dva roky.

Podmienky prijatia uchádzača so zdravotným znevýhodnením:

Uchádzač so zdravotným znevýhodnením pripojí k prihláške na vzdelávanie vyjadrenie lekára so špecializáciu všeobecné lekárstvo o zdravotnej spôsobilosti študovať zvolený odbor vzdelávania.

**ZÁVEREČNÉ USTANOVENIA**

O výsledkoch prijímacieho konania **budú uchádzači informovaní** prostredníctvom vývesky školy a webovej stránky školy ([www.sosltv.sk](http://www.sosltv.sk)) **17. mája 2024.**

Prijatým uchádzačom – zákonným zástupcom bude zaslané Rozhodnutie o prijatí žiaka na štúdium, v termíne určenom a zverejnenom ministerstvom školstva, kde budú uvedené podrobnosti o spôsobe a termíne doručenia **Potvrdenia o nastúpení / nenastúpení na štúdium**

( tlačivo je dostupné na webovej stránke školy – Prijímacie konanie).

Ak do školy **najneskôr do 22. mája 2024** nebude doručené v termíne Potvrdenie o nastúpení/nenastúpení žiaka na štúdium podpísané zákonnými zástupcami žiaka, riaditeľ školy to bude považovať za nezáujem prijatého uchádzača študovať v SOŠ lesníckej a rozhodnutie, ktorým bol uchádzač prijatý na štúdium v strednej škole je v zmysle § 68 ods. 3 školského zákona **neplatné**. Na jeho miesto prijme ďalšieho uchádzača v poradí, ktorý vyhovel kritériám na prijatie.

Proti rozhodnutiu riaditeľa školy o neprijatí sa môže uchádzač alebo zákonný zástupca maloletého uchádzača odvolať v lehote do 5 dní odo dňa doručenia rozhodnutia. Odvolanie sa podáva u riaditeľa školy a  o odvolaní rozhoduje Žilinský samosprávny kraj, odbor školstva a športu v Žiline v prípade, že riaditeľ školy nemohol rozhodnúť s využitím inštitútu autoremedúry.

V súlade s § 66 ods. 6, riaditeľ strednej školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr **do 6. júna 2024.**

Riaditeľ strednej školy zverejní na výveske školy a na webovom sídle školy zoznam

uchádzačov podľa výsledkov prijímacieho konania **21. júna 2024** (v čase od 0:00 do 23:59

hod.).

Uchádzač alebo zákonný zástupca neplnoletého uchádzača najneskôr do **26. júna 2024** (23:59

hod.) písomne potvrdí strednej škole prijatie na vzdelávanie.

V Tvrdošíne 16.11.2022

Ing. Viliam Gerčák  
 riaditeľ školy